OpenLLM-France/wikimedia huggingface dataset:
# Greziako Independentzia Gerra

Greziako Independentzia Gerra edo Greziako Iraultza (grezieraz: Ελληνική Επανάσταση, Elliniki Epanastasi) 1821 eta 1832 greziar iraultzaileek Otomandar Inperioaren aurka borrokaturiko independentzia-gerra izan zen. Greziarrek Errusiar Inperioa, Erresuma Batua eta Frantziaren laguntza izan zuten, otomandarrek, berriz, bere basailuak ziren Egipto eta Tunisiarena.
1453an Bizantziar Inperioa erori zenetik, greziarrek hainbat aldiz matxinotu ziren otomandarren aurka. 1814an Filiki Eteria izeneko elkarte sekretua sortu zuten Grezia askatzeko. Hauek matxinadak prestatu zituzten Peloponeso, Danubioko printzerriak eta Konstantinopla askatzeko. 1821rako Theodoros Kolokotronisek zuzenduriko matxinoek Tripolitsa hartuta zuten eta handik Kreta, Mazedonia eta Erdialdeko Greziara pasa ziren.
Greziarren arteko tirabirek gerra zibila eragin zuten eta, hori aprobetxatuz, sultanak Mehmet Aliri bere laguntza eskatu zion. Honek Ibrahim Pasha bere semea bidali eta 1825erako Peloponesoko gehiena bereganatua zuen.
Orduan hiru potentzia nagusiek, Errusia, Erresuma Batua eta Frantzian, gerran sartzea erabaki eta bere itsas-armadak bidali zituzten Greziarantz. Hauek Navarinoko guduan otomandar–egiptiar itsas-armada suntsitu zuten. Greziarrek 1828an turkiarrak erdialdeko Greziatik bota eta 1832ko maiatzean bere independentzia aldarrikatzeko gai ziren.
Bere independentzia ospatzeko Greziak urtero maiatzaren 25ean jaieguna du.

## Greziaren independentzia-aldarrikapena

"Guk, Heladeko jakintsuen eta herri nobleen ondorengook, Europako nazio argituen eta zibilizatuen garai berekoak garenok,(...) ezin dugu duela lau mende baino gehiago otomandar botereak ezarritako uztarri ankerra koldarkeriarik gabe eta gure burua gutxietsiz pairatzn. Esklabotasun luze horren ondoren, armak erabiltzea erabaki dugu, mendekua hartzeko eta gure aberria mendekatzeko eta gure aberriak mendekoa har dezan pairatutako tirania beldurgarriarengatik.
Turkoen aurkako gerraren helburua ez da greziar batzuek abantailak lortzea; gerra nazionala da, gerra santua, eta banakoaren askatasunarekin lotutako eskubideak, jabetzarenak eta ohorearenak berriro konkistatzea du helburu. Izan ere, Europako herri zibilizatuek, gure auzokoek, badituzte dagoeneko eskubide horiek."
Greziako Asanblea Nazionalaren aldarria, 1822ko urtarrilaren 27a.

## Erreferentziak

* ↑ Woodhouse, A Story of Modern Greece, 'The Dark Age of Greece (1453-1800)', p. 113, Faber and Faber (1968)

## Ikus, gainera

* Hadrianopolisen Ituna

## Kanpo estekak

* Datuak: Q182062
* Multimedia: Greek War of Independence / Q182062
# Georges Brassens kantari

Georges Brassens kantari Anje Duhalde euskal abeslariak 2001ean Georges Brassens kantautoreari eginiko omenaldi-diskoa da. Duhaldek frantsesaren abesti ezagunetariko batzuk hartu zituen eta haien euskarazko bertsioak plazaratu zituen. 2000ko otsailean Baionako Luna Negra aretoan zuzenean grabatua dago.

## Grabaketaren partaideak

* Grabaketa: Mykel Garcia
* Nahasketak: Angel G. Katarain, Jonan Ordorika
* Musikariak:
** Mathias Lopez: kontrabaxua
** Remy Gachi: gitarra
** Anje Duhalde: gitarra eta ahotsa
* Argazkiak: Juantxo Egaña
* Diseinua eta maketazioa: Juanma Aramendi

## Abestiak

* 1.- "Fama txarra" ("La Mauvaise Réputation")
* 2.- "Osaba Artxibald" ("Oncle Archibald")
* 3.- "Ttiki ttikia" ("Je me suis fais tout petit")
* 4.- "Iturriko ur gardenean" ("Dans l'eau de la claire fontaine")
* 5.- "Belar txarra" ("La mauvaise herbe")
* 6.- "Famaren adarrak" ("Les trompettes de la renommée")
* 7.- "Loretxo bat" ("Une jolie fleur")
* 8.- "Pasatzen direnak" ("Les passantes")
* 9.- "Gaizo Margot" ("Brave Margot")
* 10.- "Plazer emeen eresia" ("La complainte des filles de joie")
* 11.- "Gaixo Mattin" ("Pauvre Martin")
* 12.- "Hamarretatik zortzitan" ("Quatre-vingt quinze pour cent")
* 13.- "Testamentua" ("Le testament")
* 14.- "Lehenik adiskideak" ("Les copains d'abord")

## Iritzia

Elkarren webgunean horrela baloratu zuten Duhalderen lana: "Duhalderen ahotsean eta hizkuntzan ezarrita, kantek zentzu eraberritu bat hartzen dute, Brassens-en irudia gaurkotzen da eta honen jarrera etikoaren iraupena bermatu. George Brassens-en itzala itzela da oraindik ere, hilezkorra, bera konposatu eta kantatzera bultzatzen zuten motiboek oraindik ere badirautelako, pertsonaren duintasunaren aldeko borroka unibertsala eta etengabea baita".

## Erreferentziak

* ↑ https://www.elkar.eus/eu/musika_fitxa/georges-brassensen-kantari/duhalde-anje/8436007062918

## Kanpo estekak

* Albuma Badok webgunean.
* Anartz Bilbaoren komentarioa Zu zeu webgunean.
* (Frantsesez):Diskoaren abestiak eta itzulpenak.
* Datuak: Q110905238
# Georges Canguilhem

Georges Canguilhem (Castelnaudary, 1904ko ekainaren 4a - Marly-le-Roi, 1995eko irailaren 11) frantziar filosofoa izan zen. Gaur egungo epistemologiaren sortzaileetako bat izan zen.
Hauek ditu obrarik ezagunenak: La formation du concept de réflexe aux XVII$^e$ et XVIII$^e$ siècles (1955, Erreflexu kontzeptuaren sorrera XVII. eta XVIII. mendeetan), Études d´histoire et de philosophie des sciences (1968, Zientzien filosofia eta historiaren ikerkuntza), Idéologie et rationalité dans l´histoire des sciences de la vie (1977, Ideologia eta arrazionaltasuna bizitzaren zientzien historian).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q433741
# Georges Claraz

Georges Claraz ( Friburgo, 1832ko maiatzaren 18a - Lugano, 1930eko irailaren 6a ) Suitzako naturalista eta esploratzailea izan zen.

## Biografia

Brasilera Heusser irakasle eta lagunak eskatuta bidaiatu ondoren, 1859an Argentinara iritsi zen, non Entre Ríosen kokatu zen. 1861etik aurrera, Buenos Airesko probintzia, La Pampako probintzia eta Patagoniako iparraldea esploratu zituen. Lurrak erosi zituen Bahía Blancatik gertu, ondoren Carmen de Patagonesetik gertu, Rincon del Paso Falso eta China Muertan, nondik Negro eta Chubut ibaiak esploratzera abiatu zen, misiolari suitzarrengandik jasotako informazioengatik.
1865-1866ko udan, Rio Negro eta Chubut ibaiaren arteko eremua zientifikoki esploratu zuen lehenetarikoa izan zen, lurralde indigena aske bat zena. Hainbat herritako gidari natiboek lagundu zioten, zenbait kazikeren adiskidetasunari esker; besteak beste, Yamnago izeneko leku sakratua ikuskatu zuen. Bere bidaiaren oharrak, 120 urte beranduago argitaratuak, oso garrantzitsuak dira harremanetan egon zen tribuen ohiturak ulertzeko, baita bere kokapenen eta eskualdeko flora eta faunaren deskribapen zehatzak ere. Bi hiztegi idatzi zituen: pampa-gaztelania, 900 esanahi baino gehiago dituena, eta mapudungun-gaztelania, ehunetik gora hitz dituena. Biak ere beren egunkariko gehigarrian argitaratuak izan dira.
Bidaiatzen ez zuenean, Claraz bere ardi, behi eta zaldiez arduratzen zen. Nahikoa ganadu bazuen ere, apalki bizi zen, gautxoen antzera, adobezko etxetxo batean, eta bere notak garbira pasatzen ematen zuen denbora.
1870ean, Bahía Blancan zegoela, Calfucuráko maloira ikusi zuen, armadak toldo indigenei eraso zielako.
1882an Suitzara itzuli zen eta bertan bizi izan zen 98 urte zituela hil zen arte. Luganoko bere etxean Moreno peritua hartu zuen.
1932an, gobernu suitzarrak Argentinari eman zizkion pieza arkeologiko batzuk eta Clarazen hil ondoren argitaratutako bi ohar koaderno. Georges Clarazen oharretatik abiatuta, 2006ko abenduan, Rodolfo Casamiquela paleontologo eta antropologo argentinarrak zuzendutako aditu talde batek, iparraldeko Patagonian, Tehueltxe nazioaren harri sakratu bat aurkitu zuten.

## Ohoreak
### Eponimoak

Landare espezie ezberdinek bere izena daramate haren omenez :
* Hypnum clarazii Duby - bazka
* Helicodontium clarazii - goroldioa
* Lysurus clarazii Muller - perretxikoa
* Margyricarpus clarazii Ball - Rosaceae familiako zuhaixka
* Lantana clarazii Ball - berbenen familiako zuhaixka
* Sisyrinchium clarazii Baker - iris txikia
* Stipa clarazii Ball - belarra

## Bibliografia

* Claraz, Jorge (1988). Viaje de exploración al Chubut entre 1865 y 1866. Marymar, Buenos Aires.
* Hux, Padre Meinrado (1977). Jorge Claraz (Biografía). Buenos Aires.
* Georges Claraz " Viaje al río Chubut " Aspectos naturalísticos y etnológicos (1865-1866) Estudio preliminar y notas. Rodolfo M.Casamiquela. Enero de 2009 Ediciones Continente, Buenos Aires.

## Kanpo estekak

* Datuak: Q116813
# Georges Couthon

Georges Auguste Couthon (Orcet, 1755eko abenduaren 22a – Paris, 1794ko uztailaren 28a) frantziar politikari eta iraultzailea izan zen. Zuzenbidea ikasi eta bere ibilbidearen hasieran monarkiko liberala zen. 1791n Clermont-Ferrandeko epailea zen. Luis XVI.a Frantziakoa alde egiten saiatu zenean, erradikalizatu eta Charles-François Dumouriezekin eta Maximilien Robespierrekin adiskidetu zen. Frantziar Errepublikan Salbamen Publikorako Batzordearen kide izendatu zuten. Berolisko erreakzioan Parisen geratu eta gillotinatu zuten.

## Kanpo estekak

* Datuak: Q270668
* Multimedia: Georges Couthon / Q270668
# Georges Candilis

Georges Candilis, grezieraz Γεώργιος Κανδύλης (Baku, Errusiar Inperioa, 1913ko martxoaren 29a - Paris, Frantzia, 1995eko maiatzaren 10a) azerbaijandar jatorriko arkitekto frantsesa izan zen.

## Biografia

Grezian eta Frantzian lan egin zuen, eta Le Corbusierren estudioan aritu zen lanean bost urtez. Candilisen obretan nabarmena da haren arkitekturaren eragina. Egungo gizakiaren bizimodua, eta gizartearen eta hirien egitura berria dira Candilisen arkitekturaren kezka nagusiak. Sari ugari jaso zituen. Casablanca Hiriko Plan Nagusia (1952-54) eta Atenasko Kultura Zentroa (1981-83) dira bere obra ezagunenetako batzuk.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1377712
* Multimedia: Georges Candilis / Q1377712
# Georges Charpak

Georges Charpak (Dąbrowica, Polonia, 1924ko abuztuaren 1a - Paris, Frantzia, 2010eko irailaren 29a) fisikaria eta irakaslea izan zen. Fisikako Nobel saria irabazi zuen 1992an, partikula subatomikoak atzemateko asmatu zituen tresnei esker.

## Bizitza

Jatorriz poloniarra, zazpi urte zituela Parisa aldatu zen familiarekin. Parisko Saint Louisen eta Montpellier Institutuan egin zituen ikasketak. Bigarren Mundu Gerran Parisko Meatzaritza Eskolan ikasi zuen, baina Frantziako Erresistentziarentzat lan egin zuen, eta atxilo hartu zuten 1943an; kontzentrazio-esparru batean eduki zuten 1945. urte arte.
1946an, aske gelditu zen eta frantses hiritartasuna hartu zuen. Ikerketa-lanak 1948an hasi zituen, Frantziako Zientzia Ikerketarako Gunean (Centre National de la Recherche Scientifique, CNRS), eta 1959an fisikari iraunkor izendatu zuten Ikerketa Nuklearretarako Europako Biltzarrean (Conseil Européen pour la Recherche Nucléaire, CERN). 1984 urteaz geroztik, Parisko Fisikako eta Kimikako Goi Mailako Eskolako irakaslea zen; Estatu Batuetako Akademia Nazionaleko kidea eta, 1985etik aurrera, Frantziako Zientzien Akademiako kidea ere bazen, besteak beste. Charpakek fisika nuklearraren alorreko lanak egin zituen, hasieran batez ere, eta geroago energia handiko partikulen alorra landu du bereziki.
Beste zenbait sariren artean, Fisikako Nobel saria irabazi zuen 1992an, partikula subatomikoak atzemateko asmatu zituen tresnei esker, bereziki hari anitzeko ganbera proportzionalari esker. Charpakek partikula subatomikoak detektatzeko landutako sistema horren bidez, aldi berean diharduten bilioika partikularen artean ikertzailearen interesekoak diren partikulen arteko elkarreraginak azter daitezke, ordenagailu bidez. Partikulen fisikan hainbat aurkikuntza egiteko baliagarria izan da haren lana, besteak beste oinarrizko partikula asko aurkitzeko, eta erabilera praktikoari dagokionez, gero eta gehiago erabiltzen ari da biologian eta medikuntzan: besteak beste, X izpien bidez irudi hobeak hartzeko aukera ematen du eriari erradiazio gutxiago igorriz, eta litekeena da minbiziaren kontrako sendabideak aurkitzeko baliagarria izatea.
Frantzian, Charpak energia nuklearraren aldekoa izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Georges Charpaken curriculuma Nobel fundazioaren web-orrian
* Datuak: Q153178
* Multimedia: Georges Charpak / Q153178
# Georges Cadoudal

Georges Cadoudal (bretainieraz: Jorj Kadoudal; Brech, 1771ko urtarrilaren 1a - Paris, 1804ko ekainaren 25a) bretoi politikaria izan zen, Chouannerieko buruzagietako bat.
Frantziako iraultzan, leial izan zen monarkiarekin eta erlijio katolikoarekin. 1793an Morbihan departamenduan matxinada bat antolatu zuen Konbentzio Nazionalaren aurka, eta porrot egin zuenean La Vendéeko matxinadarekin bat egin zuen. Atxilotu egin zuten, baina ihes egitea lortu zuen, eta hainbat aldiz babestu zen Erresuma Batuan.
1800etik aurrera ezin izan zuen gerra jarraitu eta konspirazioetan aritu zen. 1803ko abuztuan Frantzian lehorreratu zen Napoleon Bonaparte bahitu edo hiltzeko asmoz. Handik denbora batera harrapatu eta 1804ko ekainean gillotinatu zuten. Exekuzioaren aurretik jendetzari oihu egin zion: "Pariskoei katolikoak, errealistak eta bretoiak nola hiltzen diren erakusteko unea da".
1814an, zaharberritutako Borboiek mariskal izendatu zuten hil ondoren.
* Datuak: Q555304
* Multimedia: Georges Cadoudal / Q555304
# Georges Carpentier

Georges Carpentier (Liévin, 1894ko urtarrilaren 12a - Paris, 1975eko urriaren 28a) frantziar boxeolaria izan zen. Munduko txapelketa irabazi zuen lehen frantziarra izan zen.
1913ko Europako pisu astunen txapelduna izan zen. Lehen Mundu Gerran parte hartu zuen hegazkinlari bezala eta Bigarren Mundu Gerran ere borrokatu zen. Lehen mundu gerratik itzuli zenean errugbian ere jolastu zuen,1919an boxeoari berriz ekin zion arte. 1920an munduko txapelketan pisu erdiastunen mailako txapelduna izan zen. 1922an Jack Dempseyren aurka eta 1924an Gene Tunneyren aurka aritu zen.
* Datuak: Q983406
* Multimedia: Georges Carpentier / Q983406
# Georges Chappe

Georges Chappe (Marseilla, 1944ko martxoaren 5a) Frantziako txirrindularia zen.

## Palmaresa

1963
* Munduko taldekako txapelketa
1964
* Yvonne Tourra
1965
* 2. Boucles de Seine Saint-Denisen
1967
* Paris-Camembert
1968
* Frantziako Tourreko etapa bat
1970
* Paris-Camembert
1971
* Portugalgo Itzuliko etapa bat
1972
* Ronde de l'Oiseko etapa bat

## Kanpo estekak

* Datuak: Q2225762
* Multimedia: Georges Chappe / Q2225762
# Grêmio Atlético Coariense

Grêmio Atlético Coariense gaur egun inaktibo dagoen Brasilgo futbol talde bat da.

## Historia

1977ko urtarrilaren 6an sortu zen Coari hirian, Amazonas estatuaren erdialdean kokatua, eta bere lehen urteetan barrutiko txapelketetan parte hartu zuen afizionatu talde bat izan zen. 1991n lehen aldiz parte hartu zuen Estatuko lehiaketa batean Amazonasko Kopan, non lehen itzulian kanporatu zuen Sao Raimundo Esporte Clubek.
2003an kluba kategoria profesionalko bihurtu zen Amazonasko Futbol Federazioaren baimenarekin, Amazonasko Kopako finalera iritsiz, galdu zuen arren, Brasilgo C Serieko Txapelketarako sailkatu zen urte hartan.
Txapelketa nazional batean izan zuen lehen parte hartzea nahiko positiboa izan zen, Brasilgo B Serieko Txapelketarako igoera lortzeko gertu egon baitzen ligan hamargarren postuan amaitu ostean, eta estatuko txapelketan, berriz, Sao Raimundo Esporte Clube-ren aurka galdu zuten finalera pasatzea lortu zuen, nahiz eta horrekin 2005eko Serie C Brasilgo Txapelketan parte hartuko zuten berriro.
Hirugarren maila nazionalean bigarren agerraldian lehen itzulia gainditu zuten, baina Rio Branco Football Clubek Acre estatutik kanporatu zuen hurrengo kanporaketan eta 60. postuan amaitu zuten liga. Amazonense Txapelketan estatuaren barnealdeko lehen taldea izan zen txapelketa irabazten, Nacional Futebol Clube garaituz, Amazonas estatuko talde handietako bat, zeinarekin Brasilgo Koparako sailkatu baitzen bere historian lehen aldiz.
2006ko Brasilgo Kopan lehen itzulian kanporatu zuen Pará estatuko Clube do Remok. 2007an klubak lehiaketako lizentzia galdu zuen diru-arazoengatik eta Coariko udalaren laguntza faltagatik, 2010ean bigarren estatu mailara itzuli zen, bigarren mailako txapelketa irabaziz, baina Amazonense Txapelketarako igoera ukatu zioten hurrengo urtean. jokalari bat irregularki taldean izateagatik, eta horrek puntuak galtzea ekarri zuen, bi urtez estatuko lehiaketak etetea eta 20.000 errealeko isuna ordaintzea; Horrez gain, jokalaria bizitza osorako eten zuten dokumentuekin iruzurragatik.

## Erreferentziak

* ↑ Brazil 2005 Championship - Third Level (Série C). RSSSF.
* ↑ Placar Guia 2011 (1350-C): 85. Enero de 2011.
* ↑ Copa de Brasil 2006. ceroacero.
* ↑ Cunha, Frank. (15 de noviembre de 2011). Suspensión de Dos años al Gremio Coariense. Grupo Globo.

## Kanpo estekak

* ogol.com (Portugesez)
* Facebook
* futbol24.com
* Datuak: Q3118623
# Gymnura

Gymnura arrain miliobatiformeen generoa da, mundu osoko itsaso epeletan, eta noizbehinka ibaien bokaletan, bizi dena. Gymnuridae familia monotipikoa osatzen duen bakarra da.

## Espezieak

* Gymnura afuerae (Hildebrand, 1946)
* Gymnura altavela (Linnaeus, 1758)
* Gymnura australis (E. P. Ramsay & Ogilby, 1886)
* Gymnura bimaculata (Norman, 1925)
* Gymnura crebripunctata (W. K. H. Peters, 1869)
* Gymnura crooki Fowler, 1934
* Gymnura hirundo (R. T. Lowe, 1843)
* Gymnura japonica (Temminck & Schlegel, 1850)
* Gymnura marmorata (J. G. Cooper, 1864)
* Gymnura micrura (Bloch & J. G. Schneider, 1801)
* Gymnura natalensis (Gilchrist & W. W. Thompson, 1911)
* Gymnura poecilura (G. Shaw, 1804)
* Gymnura tentaculata J. P. Müller & Henle, 1841
* Gymnura zonura Bleeker, 1852

## Erreferentziak

* ↑ Froese, R.; D. Pauly.. Family Gyrinocheilidae - Algae eaters. FishBase.

## Kanpo estekak

* Datuak: Q3122687
* Multimedia: Gymnura / Q3122687
* Espezieak: Gymnura
# Glendora (New Jersey)

Glendora Ameriketako Estatu Batuetako erroldak esleitutako leku bat da. Camden konderrian dago, New Jersey estatuan. 4.784 biztanle ditu, 2,750849 kilometro koadroko azaleran banatuta.

## Ikus, gainera

* Camden konderria

## Kanpo estekak

* Datuak: Q1089218
* Multimedia: Glendora, New Jersey / Q1089218
# Glendale (Wisconsingo herria)

Glendale Ameriketako Estatu Batuetako inkorporatutako herri bat da. Monroe konderrian kokatuta dago, Wisconsin estatuan. 663 biztanle ditu, 35,6 kilometro koadroko azaleran banatuta.

## Ikus, gainera

* Monroe konderrian

## Kanpo estekak

* Datuak: Q5568335
# Glendalough

Glendalough (irlanderaz: Gleann Dá Loch, euskaraz Bi Aintziren Harana esan nahi du) Irlandako Errepublikan dagoen Wicklowko konderrian kokatzen den multzo monakala da.
Monasterio multzo hau VI. mendean San Kevinek bere betebehar monastikoan zehar sortu eta 1539ko monasterioen desagertzearekin amaitu zen.
Bertako eraikin gehienak VIII. mendea eta XII. mendearen artean eraiki ziren, XIX. mendean zaharberritu zirelarik. Santuaren heriotzaren ondoren monasterioa erromes-gune garrantzitsua bilakatu zen. Multzo honek bikingoen hainbat erasoaldi jasan zituen, baina erasoaldi latzena 1398an ingelesek burututakoa izan zen.

## Behekaldeko aintzira

Behealdeko aintziran oraindik ongi mantentzen diren eraikin gehienak daude, honako hauek aurki genitzake:
* Gatehouse ("Ataria"): Multzo osoaren sarrera moduko arku bikoitza da.
* Dorrea: Zilindro itxura eta hogeita hamairu metroko garaiera duen dorrea da.
* Katedrala: XII. mendean eraikia, kontserbatzen den eraikinik handiena da.
* Apezen etxea: Elizatearen erdigunean kokatua, bertako apaizen ehorzlekua zen.
* St Kevin´s Kitchen ("San Kevinen sukaldea"): XI. mendean sortutako kanpandorre bat dun otoiztegia da.
* St Mar eliza: Jatorri erromanikoa duten eskulturak dituen eliza baten eraikinak dira, multzo osoko eraikin zaharrenetakoa da.

## Goialdeko aintzira

Eremu honetan eraikinak txikiagoak dira, halere zaharrenak dira eta santuaren bizitzari lotuak daude.
* Reefert eliza: Eraikin erromanikoa da. Uste denez, bere izena irlanderaz: Righ Fearta ("Erregeen hilerria") izendapenetik dator.
* St. Kevin´s Cell ("San Kevinen gelaxka"): Hondatutako eraikina, santuaren etxebizitza izan zen.
* St. Kevin´s Bed ("San Kevinen ohea"): Ustez santua gogoeta egitera lekutzen omen zen tokia da.
* Teampall-na-Skelling ("San Kevinen tenplua"): Aurretik San Kevinek sortutako eliza baten gainean eraikitako eliza bat da.

## Iruditegia

* St Kevin´s Kitchen edo San Kevinen sukaldea
* Katedrala
* Reefert eliza
* dorrea
* St Kevin´s Kitchen edo San Kevinen sukaldea
* Catedral
* Dorrea eta hilerria
* Behekaldeko aintzirako hondakinen irudi orokorra
* Goikaldeko aintzira
* Reefert eliza
* Goikaldeko aintzirako harana
* Gatehouse edo Ataria
* Gatehouseko harri batean landutako gurutzea
* Irudi orokorra

## Kanpo estekak

* Glendalougheko webgunea (Ingelesez)
* Glendaloughi buruzko beste webgune bat (Ingelesez)
* Glendaloughi buruzko argibidea Wicklow konderriko webgunean (Ingelesez)
* Datuak: Q691153
* Multimedia: Glendalough / Q691153
# Glendora (Kalifornia)

Glendora Kaliforniako hiri bat da. Los Angeles konderrian kokatua dago. 2010ean 50.073 biztanle zituen, 50,2 kilometro koadrotan banatuta.

## Ikus, gainera

* Los Angeles konderria

## Kanpo estekak

* Datuak: Q851041
* Multimedia: Glendora, California / Q851041
# Glendale Heights (Illinois)

Glendale Heights Illinoiseko herri bat da. DuPage konderrian kokatua dago. 2010ean 34.208 biztanle zituen, 13,91 kilometro koadrotan banatuta.

## Ikus, gainera

* DuPage konderria

## Kanpo estekak

* Datuak: Q912145
# Glendaruel

Glendaruel, Eskoziako gaeleraz: Gleann Dà Ruadhail, Eskoziako udalerri bat da, Cowal penintsulan eta Argyll eta Bute konderrian.

## Kanpo estekak

* Datuak: Q723195
* Multimedia: Glendaruel / Q723195
# Glendo (Wyoming)

Glendo Ameriketako Estatu Batuetako inkorporatutako herri bat da. Platte konderrian dago, Wyoming estatuan. 237 biztanle ditu, 0,53 kilometro koadroko azaleran banatuta.

## Ikus, gainera

* Platte konderrian

## Kanpo estekak

* Datuak: Q1015969
* Multimedia: Glendo, Wyoming / Q1015969
# Glendora (Mississippi)

Glendora Mississippiko herrixka bat da. Tallahatchie konderrian kokatua dago. 2010ean 151 biztanle zituen, 0,36 kilometro koadrotan banatuta.

## Ikus, gainera

* Tallahatchie konderria

## Kanpo estekak

* Datuak: Q2400426
* Multimedia: Glendora, Mississippi / Q2400426
# Glendive (Montana)

Glendive Montanako hiri bat da. Dawson konderrian kokatua dago. 2010ean 4.935 biztanle zituen, 8,59 kilometro koadrotan banatuta.

## Ikus, gainera

* Dawson konderria

## Kanpo estekak

* Datuak: Q967324
* Multimedia: Glendive, Montana / Q967324
# Glendon (Pennsylvania)

Glendon Pennsylvaniako borough bat da. Northampton konderrian kokatua dago. 2010ean 440 biztanle zituen, 1,59 kilometro koadrotan banatuta.

## Ikus, gainera

* Northampton konderria

## Kanpo estekak

* Datuak: Q1181729
* Multimedia: Glendon, Pennsylvania / Q1181729
# Haltzamendi

Haltzamendi (818 m) Nafarroa Behereko mendi bat da, Baigurako mendilerrokoa. Ortzaize udalerrian dago.

## Ikus, gainera

* Nafarroa Behereko mendiak

## Kanpo estekak

* Datuak: Q109331860
# Halurgita

Halurgita]] =

## Ezaugarriak

Halurgita borato mineralaren formula kimikoa hau da: ${\ce {Mg2[B4O7]2 * 5H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Halurgite: Mineral information, data and localities.» www.mindat.org (Noiz kontsultatua: 12-05-2019).
# Haluzice

Haluzice izan daiteke:
* Haluzice (Nové Mesto nad Váhomgo barrutia), Eslovakiako udalerria;
* Haluzice (Zlín barrutia), Txekiar Errepublikako udalerria.